VR aikoo nopeuttaa junayhteyksiään monilla reiteillä kesäkuussa. VR:n tiedotteen mukaan juhannusviikosta alkaen matka-ajat nopeutuvat Helsingistä Seinäjoelle, Ouluun, Vaasaan ja Poriin. Esimerkiksi Vaasaan junamatkan aika lyhenee lähes 20 minuuttia ja Ouluun yli 30 minuuttia.

Helsingin ja Tampereen väliselle reitille aiotaan tuoda alle 1,5 tunnin nopea yhteys joka tunnille. Lisäksi VR tiedottaa tarjoavansa entistä enemmän vaihdottomia yhteyksiä Jyväskylään, Vaasaan ja Kajaaniin.